turjo4nis/wikipedia-bn-dump-20250701 huggingface dataset:
ট্রাম টাউ

ট্রাম টাউ (  ) হলোএকটি জনপদ এবং ভিয়েতনামের ইয়েন বাই প্রদেশের ট্রাম টাউ জেলার রাজধানী।

তথ্যসূত্র 

ভিয়েতনামের শহর
ইয়েন বাই প্রদেশের জেলা
ইয়েন বাই প্রদেশ
নঙ ট্রন ট্রান ফু জেলা

নঙ ট্রন ট্রান ফু হলো  ভিয়েতনামের উত্তর-পূর্বাঞ্চলীয় ইয়েন বাই প্রদেশের ভান চান জেলার একটি শহর।

তথ্যসূত্র 

ভিয়েতনামের শহর
ইয়েন বাই প্রদেশের জেলা
ইয়েন বাই প্রদেশ
ইয়েন দি (জনপদ)

ইয়েন দি হল একটি শহর এবং ভিয়েতনামের উত্তর-পূর্বাঞ্চলীয় ইয়েন বাই প্রদেশের লাক ইয়েন জেলার রাজধানী।

তথ্যসূত্র 

ভিয়েতনামের শহর
ইয়েন বাই প্রদেশের জেলা
ইয়েন বাই প্রদেশ
কো ফুক

কো ফুক হল একটি শহর এবং ভিয়েতনামের উত্তর-পূর্ব অঞ্চলের ইয়েন বাই প্রদেশের ট্রান ইয়েন জেলার রাজধানী।

তথ্যসূত্র 

ভিয়েতনামের শহর
ইয়েন বাই প্রদেশের জেলা
ইয়েন বাই প্রদেশ
মৌ এ

মৌ এ হল একটি শহর এবং ভিয়েতনামের উত্তর-পূর্বাঞ্চলীয় ইয়েন বাই প্রদেশের ভ্যান ইয়েন জেলার রাজধানী।

তথ্যসূত্র 

ভিয়েতনামের শহর
ইয়েন বাই প্রদেশের জেলা
ইয়েন বাই প্রদেশ
মু ক্যাং চাই

মু ক্যাং চাই হলো একটি শহর এবং ভিয়েতনামের উত্তর-পূর্বাঞ্চলীয় ইয়েন বাই  প্রদেশের মু ক্যাং চাই জেলার রাজধানী।

তথ্যসূত্র 

ভিয়েতনামের শহর
ইয়েন বাই প্রদেশের জেলা
ইয়েন বাই প্রদেশ
রামোজি রাও

চেরুকুরি রামোজী রাও (১৬ নভেম্বর ১৯৩৬ - ৮ জুন ২০২৪) ছিলেন একজন ভারতীয় ব্যবসায়ী, মিডিয়া উদ্যোক্তা এবং চলচ্চিত্র প্রযোজক। তিনি রামোজী গোষ্ঠীর প্রধান। এটি বিশ্বের বৃহত্তম চলচ্চিত্র তৈরির ক্ষেত্র রামোজি ফিল্ম সিটির উদ্যোক্তা। এছাড়াও তিনি ঈনাড়ু সংবাদ পত্র, টেলিভিশনের ইটিভি নেটওয়ার্ক, চলচ্চিত্র নির্মাতা ঊষা কিরণ মুভিজ-এর প্রধান। তার অন্যান্য ব্যবসায়িক উদ্যোগগুলি মধ্যে রয়েছে মার্গদর্শী চিট ফান্ড, ডলফিন গ্রুপ অব হোটেলস, কলাঞ্জলি শপিং মল, প্রিয়া পিকেলস, এবং ময়ূরী ফিল্ম ডিস্ট্রিবিউটর।

তার ঝুলিতে রয়েছে চারটি ফিল্মফেয়ার পুরস্কার দক্ষিণ, পাঁচটি নন্দী পুরস্কার এবং  তেলুগু চলচ্চিত্রে তার অবদানের জন্য জাতীয় চলচ্চিত্র পুরস্কার. ২০১৬ সালে সাংবাদিকতা, সাহিত্য ও শিক্ষায় তিনি ভারতের দ্বিতীয় সর্বোচ্চ অসামরিক সম্মাননা পদ্মবিভূষণ সম্মানে ভূষিত হন।

ব্যক্তিগত জীবন
রামোজী রাও ১৯৩৬ সালের‌ ১৬ই নভেম্বর তারিখে বর্তমান ভারতের অন্ধ্রপ্রদেশের অন্তর্গত কৃষ্ণা জেলার পেদাপারুপুড়িতে এক কৃষক পরিবারে জন্মগ্রহণ করেন। রামোজী গ্রুপের আওতাধীন কোম্পানিগুলি হল মার্গদর্শী চিট ফান্ড, ঈনাড়ু সংবাদ পত্র, ইটিভি নেটওয়ার্ক, রমাদেবী পাবলিক স্কুল, প্রিয়া ফুডস, কলাঞ্জলি, উষা কিরণ মুভিজ এবং হায়দ্রাবাদের নিকট অবস্থিত রামোজি ফিল্ম সিটি। এছাড়াও তিনি অন্ধ্রপ্রদেশের ডলফিন গ্রুপ অফ হোটেলের সভাপতি।

রামোজী রাওয়ের কনিষ্ঠ পুত্র চেরুকুরি সুমন‌ ২০১২ সালের ৭ই সেপ্টেম্বর তারিখে লিউকেমিয়ায় মারা যায়।

চলচ্চিত্রের তালিকা

রামোজী রাওয়ের সবচেয়ে প্রসিদ্ধ উদ্যোগটি হল রামোজি গ্রুপ, যা ১৯৯৬ সালে বিশ্বের বৃহত্তম ফিল্ম স্টুডিও কমপ্লেক্স হিসাবে গিনেস বিশ্ব রেকর্ড করেছে। রামোজী গ্রুপের প্রযোজিত প্রথম চলচ্চিত্রটি ছিল তেলুগু ভাষায় শ্রীবারিকি প্রেমলেখ। ওই বছরই গ্রুপটি তেলুগু ভাষায় আরও দুটি প্রযোজনা করে। মালয়ালম, হিন্দি, তামিল, কন্নড় ও তেলুগু ভাষায় একাধিক সিনেমা পুনর্করণ করা হয়, যার মধ্যে‌ বেশ কয়েকটি ছিল সেই সময়কার সুপারহিট সিনেমা। এছাড়াও ২০০০ সালে‌ সন্দীপ রায়ের পরিচালনায় ফেলুদা সিরিজের ডক্টর মুন্সির ডায়েরি এবং ২০০৩ সালে বোম্বাইয়ের বোম্বেটে দুটি সিনেমা প্রযোজিত হয়। বাংলা চলচ্চিত্র জগতে এই দুটি সিনেমা যথেষ্ট চর্চিত। হিন্দি সিনেমার মধ্যে রয়েছে নাচে ময়ূরী, প্রতিঘাত, তুঝে মেরি কসম ও থোড়া তুম বদলো থোরা হাম।

পুরস্কার ও সম্মাননা

 নাগরিক সম্মাননা
পদ্মবিভূষণ (২০১৬) – ভারত সরকার

জাতীয় চলচ্চিত্র পুরস্কার (ভারত)
শ্রেষ্ঠ তেলুগু ভাষার চলচ্চিত্র বিভাগে জাতীয় চলচ্চিত্র পুরস্কার (ভারত) (প্রযোজক) – নুব্বে কাওয়ালি (২০০০)

ফিল্মফেয়ার পুরস্কার
ফিল্মফেয়ার পুরস্কার সেরা চলচ্চিত্র (তেলুগু) – প্রতিঘটন (১৯৮৫)
ফিল্মফেয়ার বিশেষ পুরস্কার - দক্ষিণ ভারতীয় সিনেমার প্রতি অসামান্য অবদানের জন্য (১৯৯৮)
শ্রেষ্ঠ তেলুগু ভাষার চলচ্চিত্র বিভাগে জাতীয় চলচ্চিত্র পুরস্কার (ভারত) – নুব্বে কাওয়ালি (২০০০)
ফিল্মফেয়ার লাইফটাইম অ্যাচিভমেন্ট পুরস্কার- দক্ষিণ (২০০৪)

নন্দী পুরস্কার
সেরা পূর্ণদৈর্ঘ্য চলচ্চিত্র -  রৌপ্য - কাঞ্চন গঙ্গা (১৯৮৪)
সেরা পূর্ণদৈর্ঘ্য চলচ্চিত্র - স্বর্ণ - ময়ূরী (১৯৮৫)
সেরা পূর্ণদৈর্ঘ্য চলচ্চিত্র - রৌপ্য - মৌন পোরাটম (১৯৮৯)
সেরা পূর্ণদৈর্ঘ্য চলচ্চিত্র - কাংস্য - অশ্বিনী (১৯৯১)
সেরা পূর্ণদৈর্ঘ্য চলচ্চিত্র - স্বর্ণ - তেজা (১৯৯২)

তথ্যসূত্র

বহিঃ সংযোগ

https://www.imdb.com/name/nm0127372/

১৯৩৬-এ জন্ম
জীবিত ব্যক্তি
তেলুগু চলচ্চিত্র প্রযোজক
সাহিত্য ও শিক্ষায় পদ্মবিভূষণ প্রাপক
অন্ধ্রপ্রদেশের চলচ্চিত্র প্রযোজক
ফিল্মফেয়ার পুরস্কার দক্ষিণ বিজয়ী
ভারতীয় গণমাধ্যমের মালিক
ভারতীয় চলচ্চিত্র পরিবেশক
অন্ধ্রপ্রদেশের ব্যবসায়ী
নিতেশ তিওয়ারি

নিতেশ তিওয়ারি একজন ভারতীয় চলচ্চিত্র পরিচালক, প্রযোজক, চিত্রনাট্যকার ও গীতিকার। বিকাস বহলের সাথে চিল্লার পার্টি (২০১১) চলচ্চিত্রের যৌথ-পরিচালক হিসেবে তার বলিউডে অভিষেক ঘটে, যার জন্য তিনি যৌথভাবে শ্রেষ্ঠ শিশুতোষ চলচ্চিত্র এবং শ্রেষ্ঠ চিত্রনাট্য বিভাগে জাতীয় চলচ্চিত্র পুরস্কার অর্জন করেন। এরপর তিনি অতিপ্রাকৃত রাজনৈতিক নাট্যধর্মী ভূতনাথ রিটার্নস (২০১৪) দিয়ে একক পরিচালক হিসেবে যাত্রা শুরু করেন।

তিওয়ারি দঙ্গল (২০১৬) চলচ্চিত্র রচনা ও পরিচালনা করেন, যেটি সর্বোচ্চ আয়কারী ভারতীয় চলচ্চিত্র এবং ৫ম সর্বোচ্চ আয়কারী অ-ইংরেজি চলচ্চিত্র। এটি মোট ২,০০০ কোটি রুপীর বেশি ব্যবসা করে, যার মধ্যে চীনে ১,২০০ কোটি ব্যবসা করে, যা চীনে ২০তম সর্বোচ্চ আয়কারী বিদেশি চলচ্চিত্র। তিওয়ারি এই চলচ্চিত্রের জন্য শ্রেষ্ঠ পরিচালক বিভাগে ফিল্মফেয়ার পুরস্কার অর্জন করেন। এরপর তিনি বিপুল সমাদৃত হাস্যরসাত্মক নাট্যধর্মী ছিছোড়ে (২০১৯) পরিচালনা করেন, যা শ্রেষ্ঠ হিন্দি পূর্ণদৈর্ঘ্য চলচ্চিত্র বিভাগে জাতীয় চলচ্চিত্র পুরস্কার অর্জন করে।

ব্যক্তিগত জীবন
তিওয়ারি লিও বার্নেট ওয়ার্ল্ডওয়াইডে তার সহকর্মী ও সৃজনশীল পরিচালক অশ্বিনী আইয়ারের সাথে বিবাহ বন্ধনে আবদ্ধ হন। অশ্বিনীও একজন চলচ্চিত্র পরিচালক, প্রযোজক ও চিত্রনাট্যকার। তাদের দুজন যমজ সন্তান রয়েছে, তারা হলেন অমারিসা তিওয়ারি ও আরাধ্য তিওয়ারি।

চলচ্চিত্রের তালিকা

পুরস্কার ও মনোনয়ন

তথ্যসূত্র

বহিঃসংযোগ
 

১৯৭২-এ জন্ম
জীবিত ব্যক্তি
২১শ শতাব্দীর ভারতীয় চলচ্চিত্র পরিচালক
২১শ শতাব্দীর ভারতীয় চিত্রনাট্যকার
ভারতীয় প্রযুক্তিবিদ্যা প্রতিষ্ঠান বোম্বের প্রাক্তন শিক্ষার্থী
ভারতীয় পুরুষ চিত্রনাট্যকার
মধ্যপ্রদেশের চলচ্চিত্র পরিচালক
মধ্যপ্রদেশের চিত্রনাট্যকার
শ্রেষ্ঠ মৌলিক চিত্রনাট্য বিভাগে জাতীয় চলচ্চিত্র পুরস্কার (ভারত) বিজয়ী
শ্রেষ্ঠ শিশুতোষ চলচ্চিত্র বিভাগে জাতীয় চলচ্চিত্র পুরস্কার (ভারত) বিজয়ী পরিচালক
শ্রেষ্ঠ পরিচালক বিভাগে ফিল্মফেয়ার পুরস্কার বিজয়ী
শ্রেষ্ঠ চিত্রনাট্য বিভাগে আইফা পুরস্কার বিজয়ী
শ্রেষ্ঠ পরিচালক বিভাগে স্ক্রিন পুরস্কার বিজয়ী
ভৈরব দত্ত পান্ডে

ভৈরব দত্ত পান্ডে (১৭ মার্চ ১৯১৭ - ৪ এপ্রিল ২০০৯) ছিলেন ভারতীয় সিভিল সার্ভিসের সদস্য এবং ইন্দিরা গান্ধীর অধীনে ভারত সরকারের কেন্দ্রীয় মন্ত্রিপরিষদ সচিব। প্রায় চল্লিশ বছরেরও বেশি সময় একজন অসামরিক কর্মচারী এবং পরে রাজ্যপাল হিসেবে তিনি দেশের প্রশাসনে গুরুত্বপূর্ণ ভূমিকা পালন করেন। তিনি উত্তরাখণ্ড থেকে প্রথম ব্যক্তি যিনি পশ্চিমবঙ্গ (১৯৮১-১৯৮৩), এবং পরে পাঞ্জাবের (১৯৮৩-১৯৮৪) রাজ্যপাল নিযুক্ত হন। অল্প সময়ের জন্য চণ্ডীগড়ের প্রশাসক হিসেবেও দায়িত্ব পালন করেন।

প্রাথমিক জীবন 
ভৈরব দত্ত পান্ডে ১৯১৭ সালের ১৭ মার্চ ভারতের উত্তরাখণ্ড রাজ্যের আলমোড়ায় জন্মগ্রহণ করেন। তাঁর বাবার নাম ছিল চন্দ্র দত্ত পান্ডে।

কর্মজীবন 
ভৈরব দত্ত পান্ডে কুমায়ুন এবং গাড়ওয়াল বিভাগের প্রথম ব্যক্তি যিনি লন্ডনে ইন্ডিয়ান সিভিল সার্ভিস (আইসিএস) পরীক্ষায় উত্তীর্ণ হন। তিনি ১৯৩৯ সালের ব্যাচের ইম্পেরিয়াল সিভিল সার্ভিসের (আইসিএস) একজন সদস্য ছিলেন। সরকারী কর্মচারী হিসাবে তার ঊনত্রিশ বছরের কর্মজীবনে তিনি রাজ্য এবং কেন্দ্রীয় সরকারের অনেক গুরুত্বপূর্ণ অফিসের দায়িত্বভার কৃতিত্বের সঙ্গে পালন করেন। তিনি বিহারের অর্থ সচিব, উন্নয়ন কমিশনার এবং খাদ্য কমিশনার হিসেবেও দায়িত্ব পালন করেছেন। তৎকালীন বোম্বেতে তিনি এলআইসির চেয়ারম্যান ছিলেন। পরে তিনি ২ নভেম্বর ১৯৭২ থেকে ৩১ মার্চ ১৯৭৭ পর্যন্ত ভারত সরকারের ক্যাবিনেট সেক্রেটারির পদে ছিলেন। ইন্দিরা গান্ধীর আমলে জরুরি অবস্থার সময় ক্যাবিনেট সেক্রেটারি হিসেবে বিরাট কর্মভার সামলেছেন। মোরারজি দেশাই এবং জ্যোতি বসুর মতো নেতাদের সাথেও তার যোগাযোগ ছিল। ১৯৮১ সালের ১২ সেপ্টেম্বর থেকে ১৯৮৩ সলের ১০ অক্টোবর পর্যন্ত তিনি জ্যোতি বসুর মুখ্যমন্ত্রী থাকাকালীন পশ্চিমবঙ্গের রাজ্যপাল নিযুক্ত হন। পাঞ্জাবে রাষ্ট্রপতি শাসন জারি হলে তিনি রাজ্যের গভর্নর হিসেবে দায়িত্বভার কাঁধে তুলে নেন।

পারিবারিক জীবন 
ভৈরব দত্ত বিমলা পান্ডেকে বিয়ে করেন। তাদের তিনটি সন্তান ছিল। বড় ছেলে অরবিন্দ পান্ডে একজন আইএএস। আর এক ছেলে হলেন পরিবেশবিদ ললিত পান্ডে এবং মেয়ে রত্না পান্ডে। তার শ্যালক বিনোদ চন্দ্র পান্ডে ছিলেন একজন প্রাক্তন রাজ্যপাল এবং কেন্দ্রীয় মন্ত্রিপরিষদ সচিব। অন্য শ্যালক গোবিন্দ চন্দ্র পান্ডে একজন পদ্মশ্রী এবং বিশিষ্ট পণ্ডিত ও ইতিহাসবিদ।

সম্মাননা এবং পুরস্কার 
১৯৭২ সালে ভারত সরকার দ্বারা ভৈরব দত্ত পান্ডেকে ভারতীয় সমাজে তার অবদানের জন্য চতুর্থ সর্বোচ্চ অসামরিক সম্মান পদ্মশ্রী প্রদান করা হয়। জাতির প্রতি তার সেবার জন্য ২০০০ সালে রাষ্ট্রপতি কে.আর. নারায়ণন তাকে পদ্মবিভূষণ উপাধিতে ভূষিত করেন।

মৃত্যু 
২০০৯ সালের ৪ এপ্রিল আলমোড়ায় তার জীবনাবসান হয়।

তথ্যসূত্র 

১৯১৭-এ জন্ম
২০০৯-এ মৃত্যু
পশ্চিমবঙ্গের রাজ্যপাল
পাঞ্জাব, ভারতের রাজ্যপাল
উত্তরাখণ্ডের রাজনীতিবিদ
কলকাতার রাজনীতিবিদ
ভারতীয় প্রশাসনিক সেবা কর্মকর্তা
সিভিল সার্ভিসে পদ্মশ্রী প্রাপক
সিভিল সার্ভিসে পদ্মবিভূষণ প্রাপক
আলমোড়া জেলার ব্যক্তি
মেরি ক্লাবওয়ালা যাদব

মেরি ক্লাবওয়ালা যাদব (১৯০৯ - ১৯৭৫) একজন ভারতীয় সমাজসেবী ছিলেন। তিনি চেন্নাই এবং সারা ভারত জুড়ে অনেকগুলি এনজিও প্রতিষ্ঠা করেছিলেন। ভারতে প্রাচীনতম সংগঠিত সামাজিক-কর্ম সংস্থা স্থাপনে তার অবদান রয়েছে। তার প্রতিষ্ঠিত সংগঠন গিল্ড অফ সার্ভিস অনেক ধরনের সেবামূলক কাজের সূচনা করেছিল। তার এই সংগঠন অনাথ আশ্রম, মহিলা সাক্ষরতা, প্রতিবন্ধী ব্যক্তিদের যত্ন এবং পুনর্বাসন ইত্যাদি সম্পর্কিত এক ডজনেরও বেশি ইউনিট পরিচালনার কাজে যুক্ত।

প্রাথমিক জীবন এবং শিক্ষা 
১৯০৯ সালে তৎকালীন মাদ্রাজ প্রেসিডেন্সির উটাকামুন্ডে মেরি ক্লাবওয়ালা জন্মগ্রহণ করেন। পিতা রুস্তম প্যাটেল এবং মাতা আল্লামাই মাদ্রাজ শহরের ৩০০-শক্তিশালী পারসি সম্প্রদায়ের সদস্য ছিলেন। তিনি মাদ্রাজে স্কুলে পড়াশোনা করেন। ১৮ বছর বয়সে নোগি ক্লাবওয়ালার সঙ্গে তার বিবাহ হয়। ১৯৩০ সালে তাদের একটি পুত্র সন্তান হয়। নাম ছিল খুসরো। ১৯৩৫ সালে অসুস্থতার কারণে নোগি ক্লাবওয়ালা মারা যান। এর পর তিনি নিজেকে সামাজিক কাজে নিয়োজিত রাখেন। পরবর্তীকালে মেজর চন্দ্রকান্ত কে যাদবের সাথে তার পুনরায় বিবাহ হয়। চন্দ্রকান্ত কে যাদব ছিলেন একজন ভারতীয় সেনা কর্মকর্তা যিনি একই সাথে সামাজিক কাজের ক্ষেত্রেও কাজ করছিলেন।

কর্মজীবন 
১৯৪২ সালে দ্বিতীয় বিশ্বযুদ্ধের সময় মেরি ক্লাবওয়ালা গিল্ড অফ সার্ভিস-এর সাহায্যকারীদের নিয়ে ভারতীয় আতিথেয়তা কমিটি প্রতিষ্ঠা করেন। এই সময় মাদ্রাজ এবং এর সংলগ্ন অঞ্চলে বিপুল সংখ্যক ভারতীয় সৈন্য মোতায়েন ছিল। ভারতীয় সৈন্যদের কাছে সুযোগ-সুবিধা ছিল খুব কম। মেরি ক্লাবওয়ালা জীবনের বিভিন্ন স্তরের এবং সম্প্রদায়ের মহিলাদের একত্রিত করে ভ্রাম্যমাণ ক্যান্টিন, হাসপাতাল পরিদর্শন, বহুমুখী চিকিৎসা এবং বিনোদনমূলক অনুষ্ঠানে তাদের যোগদানে উৎসাহিত করেন। আতিথেয়তা কমিটি দ্বারা শুরু করা যুদ্ধ তহবিলে জনসাধারণ উদারভাবে দান করেছিল। এই যুদ্ধ তহবিল প্রাক্তন সেনাদের এবং তাদের পরিবারবর্গদের নিজেদের পুনর্বাসনে সহায়তা করে। দ্বিতীয় বিশ্বযুদ্ধের পরেও তাদের এই প্রচেষ্টা ছিল অব্যাহত।  বিজয়ী ১৪ তম সেনাবাহিনী মেরি ক্লাবওয়ালার এই অসাধারণ প্রচেষ্টার প্রশংসা করে তাকে একটি জাপানি তলোয়ার উপহার দেয়। জেনারেল কারিয়াপ্পা তাকে "সেনাবাহিনীর প্রিয়তম" বলে ডাকতেন।

১৯৫২ সালে তিনি মাদ্রাজ স্কুল অফ সোশ্যাল ওয়ার্ক শুরু করেন। এটাই ছিল দক্ষিণ ভারতে প্রথম সামাজিক কাজের স্কুল। মুম্বাইয়ের টাটা ইনস্টিটিউট অফ সোশ্যাল সায়েন্সেসের পরে মাদ্রাজ স্কুল অফ সোশ্যাল ওয়ার্ক প্রতিষ্ঠানটি ছিল ভারতে দ্বিতীয়।

১৯৫৬ সালে এক বছরের জন্য তিনি মাদ্রাজের শেরিফ নিযুক্ত হন। ১৯৬১ সালে মাদ্রাজ (বর্তমানে চেন্নাই) সফরে ডিউক অফ এডিনবার্গ এলে তিনি তাকে সম্মানিত করেছিলেন।

সম্মাননা এবং পুরস্কার 
 অর্ডার অফ দ্য ব্রিটিশ এম্পায়ার (এমবিই)-এর সদস্য (১৯৪১ নিউ ইয়ার অনার)
 পদ্মশ্রী (১৯৫৫)
 পদ্মভূষণ (১৯৬৮)
 পদ্মবিভূষণ (১৯৭৫) - ভারতের দ্বিতীয় সর্বোচ্চ অসামরিক সম্মান।

তথ্যসূত্র 

চেন্নাইয়ের রাজনীতিবিদ
সামাজিক কাজে পদ্মবিভূষণ প্রাপক
সমাজসেবায় পদ্মভূষণ প্রাপক
সামাজিক কাজে পদ্মশ্রী প্রাপক
অর্ডার অব দ্য ব্রিটিশ এম্পায়ার পদক বিজয়ী
১৯০৯-এ জন্ম
১৯৭৫-এ মৃত্যু
পারসি ব্যক্তি
২০শ শতাব্দীর ভারতীয় রাজনীতিবিদ
২০শ শতাব্দীর ভারতীয় নারী রাজনীতিবিদ
তামিলনাড়ুর শিক্ষাবিদ
২০শ শতাব্দীর ভারতীয় জনহিতৈষী
তামিলনাড়ুর রাজনীতিতে নারী
অ্যাশ কেচাম

অ্যাশ কেচাম, জাপানে সাতোশি (サトシ) নামে পরিচিত, নিন্টেন্ডো, গেম ফ্রিক এবং ক্রিয়েচারের মালিকানাধীন পোকেমন ফ্র্যাঞ্চাইজির একটি কাল্পনিক চরিত্র। সে প্রথম ২৫টি সিজন এবং নির্দিষ্ট মাঙ্গা সিরিজের পাশাপাশি ফ্র্যাঞ্চাইজির সাথে সম্পর্কিত বিভিন্ন ব্যবসায়িক পণ্যের জন্য পোকেমন অ্যানিমের নায়ক। ১৯৯৭ সালে তার মাধ্যমেই পোকেমন অ্যানিমের যাত্রা শুরু হয়। সর্বশেষ ২০২৩ সালে তার যাত্রার সমাপ্তি ঘটে।।

নামকরণ 
জাপানি নাম সাতোশি, যা পোকেমনের জনক সাতোশি তাজিরির নাম থেকে নেওয়া। মূলত সাতোশি ( SATOSHI) শব্দটি থেকে তিনটি অক্ষর নিয়ে ইংরেজিতে অ্যাশ (ASH) নামকরণ করা হয়েছে। আর কেচাম শব্দটি (Ketchum)  "gotta catch em all" এখান থেকে নেয়া হয়েছে যা পোকেমনরে ইংরেজি motto থেকে নেয়া।

তথ্যসূত্র 

১৯৯৭-এ প্রবর্তিত অ্যানিমেটেড চরিত্র
অ্যানিমেটেড মানব চরিত্র
অ্যানিমে ও মাঙ্গার শিশু চরিত্র
টেলিভিশনে শিশু চরিত্র
ভিডিও গেমে শিশু চরিত্র
ভিডিও গেমে কাল্পনিক জাপানি ব্যক্তি
ভিডিও গেমে কাল্পনিক অভিযাত্রী
ভিডিও গেমে পুরুষ চরিত্র
পোকেমন অ্যানিমে
পোকেমন চরিত্র
১৯৯৭-এ প্রবর্তিত টেলিভিশন চরিত্র
১৯৯৭-এ প্রবর্তিত ভিডিও গেম চরিত্র
মাপসই পোশাক

মাপসই পোশাক বলতে (ইংরেজি Made-to-measure সংক্ষেপে MTM) বলতে সাধারণত ক্রেতার দস্তুরমাফিক (custom) মাপ দিয়ে তৈরি এমন এক ধরনের পোশাককে বোঝায় যেটিকে কোনও বিদ্যমান আদর্শ আকার ও বিন্যাসের পোশাককে খানিকটা কেটেছেঁটে ও সেলাই করে রদবদল করে (alteration) প্রস্তুত করা হয়। সাধারণত সুট ও স্পোর্ট কোট জাতীয় পোশাক এরকম মাপসই করা হয়ে থাকে। সম্পূর্ণ আগে থেকে তৈরি পোশাকের (Readymade রেডিমেড) তুলনায় মাপসই পোশাক ক্রেতার দেহের সাথে অপেক্ষাকৃত বেশি লাগসই (fit ফিট) হয়, কেননা এখানে ক্রেতার কয়েকটি শারীরিক বৈশিষ্ট্যের পরিমাপ করে সেগুলিকে আগে-থেকে-বিদ্যমান নকশার উপর প্রয়োগ করে স্বতন্ত্র একটি পোশাক নির্মাণ করা হয়।

মাপসই পোশাকগুলির নকশা ও শিল্পোৎপাদনের সাথে প্রায় সর্বদাই কোনও ইতোমধ্যে বিদ্যমান একটি আদর্শ বা প্রমিত রূপের সংশ্লিষ্টতা থাকে। প্রথমে ক্রেতার সামগ্রিক মাপ বা আকার (সাইজ) ও পছন্দের বিন্যাস (প্যাটার্ন) অনুযায়ী একটি ভিত্তি পোশাক নির্বাচন করা হয়। তারপর ক্রেতার দেহের আকৃতির গুটিকতক বৈশিষ্ট্যের পরিমাপ সংগ্রহ করে সেগুলি অনুযায়ী ঐ ভিত্তি পোশাকে রদবদল করে মাপসই পোশাকটি বানানো হয়। এর বিপরীতে আরেক ধরনের দস্তুরমাফিক (customized) পোশাক আছে, যার নাম ফরমায়েশি পোশাক (Bespoke)। ফরমায়েশি দর্জিগিরিতে (Bespoke tailoring) একজন দর্জি সম্পূর্ণ শূন্য থেকে শুরু করেন ও প্রথমে স্বশরীরে ক্রেতার দেহের আকৃতির সমস্ত সূক্ষ্ম খুঁটিনাটি মাপ লিপিবদ্ধ করে নেন। অতঃপর ক্রেতার দেয়া বিশেষ নির্দেশনা বা বিনির্দেশ (specification) অনুযায়ী ক্রেতার দেহের সাথে সম্পূর্ণ লাগসই (ফিট) করে পোশাকটি নির্মাণ করা হয় এবং নির্মাণের সময় পোশাক সম্পূর্ণ লাগসই হয়েছে কি না, তা একাধিক বার পরীক্ষা করে দেখা হয়। মাপসই ও ফরমায়েশি পোশাক উভয়েই দস্তুরমাফিক, অর্থাৎ উভয় ক্ষেত্রেই ক্রেতার পছন্দের উপর কমবেশি জোর দেওয়া হয়। এর বিপরীতে তৈরি পোশাকে এরকম কিছুই করা হয় না, ক্রেতা দোকান থেকে কিনে কোনও ক্রয়-পরবর্তী অতিরিক্ত কাটছাঁট-সেলাই ছাড়াই সরাসরি তৈরি অবস্থায় পোশাকটি পরিধান করেন, তা সম্পূর্ণ লাগসই হোক বা না হোক।

অন্য সব মানদণ্ড একই হলে মাপসই পোশাকগুলি সাধারণত তৈরি (রেডিমেড) পোশাকের চেয়ে বেশি দামী হয়ে থাকে, কিন্তু একটি ফরমায়েশি পোশাকের (Bespoke) চেয়ে দামে কম হয়ে থাকে।

আরও দেখুন
তৈরি পোশাক 
 ফরমায়েশি পোশাক 
গণ মাপসইকরণ 
ফরমায়েশি দর্জিগিরি 
ইন্দোচিনো

তথ্যসূত্র

 
 

পোশাকের মাপ 
বেশভূষাশৈলী নকশাকরণ
২০২৩ শ্রীলঙ্কায় আফগানিস্তান পুরুষ ক্রিকেট দল বনাম পাকিস্তান

পাকিস্তান পুরুষ ক্রিকেট দল ২০২৩ সালের আগস্ট মাসে আফগানিস্তানের বিপক্ষে তিনটি একদিনের আন্তর্জাতিক (ওডিআই) ম্যাচ খেলার জন্য শ্রীলঙ্কা সফর করে। সিরিজটি উভয় দলের জন্য ২০২৩ পুরুষ এশিয়া কাপ টুর্নামেন্টের প্রস্তুতি হিসেবে গণ্য হয়। ২০২৩ সালের জুলাই মাসে সিরিজের সূচি নিশ্চিত করা হয়। সিরিজে পাকিস্তান ৩–০ ব্যবধানে জয়ী হয়।

দলীয় সদস্য

আফগানিস্তান দলে প্রাথমিকভাবে রিজার্ভ খেলোয়াড় হিসেবে ফরিদ আহমদ মালিক ও শাহিদউল্লাহ কামালকে রাখা হয়। সিরিজ শুরুর আগে চোটের কারণে নাজিবুল্লাহ জাদরান আফগানিস্তান দল থেকে ছিটকে গেলে শাহিদউল্লাহ কামালকে আফগানিস্তানের মূল দলে যোগ করা হয়। সিরিজের শেষ ম্যাচের আগে আফগানিস্তান দলে গুলবাদিন নাইবকে যোগ করা হয়।

ওডিআই সিরিজ

১ম ওডিআই

২য় ওডিআই

৩য় ওডিআই

তথ্যসূত্র

বহিঃসংযোগ
 ইএসপিএনক্রিকইনফোতে সিরিজের প্রধান পাতা 

২০২৩-এ আন্তর্জাতিক ক্রিকেট প্রতিযোগিতা
২০২৩-এ আফগান ক্রিকেট
২০২৩-এ পাকিস্তানি ক্রিকেট
আফগানিস্তান ক্রিকেট দলের শ্রীলঙ্কা সফর
পাকিস্তান ক্রিকেট দলের শ্রীলঙ্কা সফর
জাফর ইকবাল (ফিল্ড হকি)

জাফর ইকবাল (জন্ম ১২ জুন ১৯৫৬) একজন প্রাক্তন ভারতীয় ফিল্ড হকি খেলোয়াড় এবং ভারত জাতীয় দলের অধিনায়ক।

প্রাথমিক জীবন
জাফর ইকবাল ১৯৫৬ সালের ১২ জুন আলিগড় মুসলিম বিশ্ববিদ্যালয়ের (এএমইউ) অধ্যাপক মোহাম্মদ শাহাবুদ্দিন আহমেদ ও নাজমুন নিশার ঘরে পাঁচ সন্তানের মধ্যে তৃতীয় সন্তান হিসেবে জন্মগ্রহণ করেন। তিনি ভারতের বিহার রাজ্যের বিহার শরীফের হরগাওয়ান গ্রামে জন্মগ্রহণ করেন। তার পরিবার উত্তর প্রদেশের আলিগড়ে চলে আসে যেখানে তিনি বেড়ে ওঠেন। ইকবাল শৈশবে ফুটবল খেলা শুরু করেছিলেন, ১৯৬৯-৭০ সালে হকি খেলার আগে তার বাবার সহকর্মী ও হকির উদ্যমশীল ব্যক্তি অধ্যাপক খান দ্বারা উৎসাহিত হন। ১৯৩৬ সালে বার্লিন অলিম্পিকের সময় এএমইউ-র হকি কোচ ও ভারতীয় জাতীয় দলের ম্যানেজার স্বামী জগন নাথ তাকে পরামর্শ দিয়েছিলেন। হকি ছাড়াও ইকবাল ১৯৭৮ সালে এএমইউ থেকে সিভিল ইঞ্জিনিয়ারিংয়ে ৭৪ শতাংশ নম্বর পেয়ে স্নাতক ডিগ্রি অর্জন করেন।

পেশাগত কর্মজীবন 
আন্তঃবিশ্ববিদ্যালয় খেলায় ভাল ক্রীড়া নৈপুণ্যের জন্য নির্বাচিত হওয়ার পরে ইকবালকে সম্মিলিত বিশ্ববিদ্যালয় প্রতিযোগিতার জন্য নির্বাচিত করা হয়েছিল; এএমইউ-র হয়ে জাফর খেলেছেন। লেসলি ফার্নান্দেজের বিপক্ষে গোল করা সহ ভারত জাতীয় দলের বিপক্ষে ইকবালের ভাল ক্রীড়া নৈপুণ্য তাকে ১৯৭৭ সালে নেদারল্যান্ডস সফরের জন্য জাতীয় দলে অন্তর্ভুক্ত করেছিল।  সেই সময় পর্যন্ত ইকবাল সবসময় বাঁহাতি পজিশনে খেলতেন, কিন্তু কোচ কিষাণ লাল তাকে লেফট-আউটে খেলতে বলেছিলেন কারণ সুরিন্দর সিং সোধি প্রাক্তন পজিশনে খেলেছিলেন।

ইকবাল ১৯৭৮ সালে ব্যাংককে এশিয়ান গেমসে খেলেছিলেন এবং ১৯৮২ সালে নয়াদিল্লিতে দলের অধিনায়ক ছিলেন, উভয় বিভাগে রৌপ্য পদক জিতেছিলেন। ১৯৮০ সালে মস্কো অলিম্পিকে ভারতের প্রতিনিধিত্ব করে দীর্ঘ বিরতির পর স্বর্ণপদক ঘরে তুলেছিলেন। এছাড়াও, তিনি ১৯৮৪ সালের লস অ্যাঞ্জেলেস অলিম্পিকের উদ্বোধনী অনুষ্ঠানে ভারতীয় দলের জাতীয় পতাকা বহন করার সম্মান পেয়েছিলেন। ১৯৮২ সালে হল্যান্ডে অনুষ্ঠিত চ্যাম্পিয়নস ট্রফিতে তিনি ব্রোঞ্জ পদক জিতেছিলেন এবং পাকিস্তান, মালয়েশিয়া, অস্ট্রেলিয়া, নিউজিল্যান্ড, পশ্চিম জার্মানি ও অন্যান্য ইউরোপীয় দেশগুলির বিরুদ্ধে আরও অনেক টুর্নামেন্ট জিতেছিলেন।

অর্জন
পিছনে ১১ নম্বর লেখা ভারতীয় নীল জার্সি পরে “লেফট আউট” হিসাবে তার অসাধারণ খেলা ভারতীয় হকি ইতিহাসের একটি গৌরবময় অংশ। খেলা ছেড়ে দেওয়ার পরে তিনি প্রশিক্ষণে আত্মনিয়োগ করে ভারতীয় হকি দলের প্রধান জাতীয় কোচ, মুখ্য কোচ হিসাবে কাজ করেছেন এবং জাতীয় নির্বাচক হয়েছিলেন। তার প্রশিক্ষণে দলটি ১৯৯৪ সালে হিরোশিমায় এশিয়ান গেমসে রৌপ্য পদক জিতেছিল।

তথ্যসূত্র 

১৯৫৬-এ জন্ম
জীবিত ব্যক্তি
ভারতের অলিম্পিক ফিল্ড হকি খেলোয়াড়
অলিম্পিক স্বর্ণপদক বিজয়ী ভারতীয়
আলীগড়ের ক্রীড়াবিদ
আলিগড় মুসলিম বিশ্ববিদ্যালয়ের প্রাক্তন শিক্ষার্থী
অর্জুন পুরস্কার প্রাপক
ফিল্ড হকিতে অলিম্পিক পদক বিজয়ী
উত্তরপ্রদেশের ফিল্ড হকি খেলোয়াড়
ক্রীড়ায় পদ্মশ্রী প্রাপক
ভারতীয় পুরুষ ফিল্ড হকি খেলোয়াড়
১৯৮০ গ্রীষ্মকালীন অলিম্পিকের পদক বিজয়ী
এশিয়ান গেমসে রৌপ্যপদক বিজয়ী ভারতীয়
১৯৭৮ এশিয়ান গেমসের পদক বিজয়ী
১৯৮২ এশিয়ান গেমসের পদক বিজয়ী
১৯৮০ গ্রীষ্মকালীন অলিম্পিকের ফিল্ড হকি খেলোয়াড়
১৯৮৪ গ্রীষ্মকালীন অলিম্পিকের ফিল্ড হকি খেলোয়াড়
যোগেশ চন্দর দেবেশ্বর

যোগেশ চন্দর দেবেশ্বর (৪ ফেব্রুয়ারি ১৯৪৭ – ১১ মে ২০১৯) একজন ভারতীয় ব্যবসায়ী ছিলেন। তিনি আইটিসি লিমিটেডের চেয়ারম্যান ছিলেন। তিনি যে কোনো ভারতীয় কোম্পানির সবচেয়ে বেশি সময় ধরে প্রধান নির্বাহী কর্মকর্তা ছিলেন।

প্রাথমিক জীবন
১৯৪৭ সালের ৪ ঠা ফেব্রুয়ারি ব্রিটিশ ভারতের, লাহোরে জন্মগ্রহণ করেন যোগেশ চন্দর দেবেশ্বর। তিনি ১৯৬৮ সালে ভারতীয় প্রযুক্তিবিদ্যা প্রতিষ্ঠান দিল্লি থেকে যন্ত্র প্রকৌশল স্নাতক ডিগ্রি অর্জন করেন। তিনি পরে হার্ভার্ড বিজনেস স্কুলে ছয় সপ্তাহের অ্যাডভান্সড ম্যানেজমেন্ট প্রোগ্রামে যোগদান করেন।

কর্মজীবন 
যোগেশ চন্দর দেবেশ্বর ১৯৬৮ সালে আইটিসি লিমিটেডে যোগদান করেন। তিনি ১৯৮৪ সালে  প্রধান বোর্ড পরিচালক হিসেবে নিযুক্ত হয় এবং ১৯৯৬ সালের  জানুয়ারিতে তিনি প্রধান নির্বাহী কর্মকর্তা ও চেয়ারম্যান হয়। ২০১০ সালে দেবেশ্বরের আইটিসি - র প্রধানের পদ থেকে পদত্যাগ করার কথা ছিল। পরে ২০১৭ সালে সংস্থার চিফ একজিকিউটিভ পদ থেকে সরে দাঁড়ান যোগেশচন্দ্র দেবেশ্বর।

তিনি ভারতীয় রিজার্ভ ব্যাঙ্কের কেন্দ্রীয় বোর্ডের একজন পরিচালক হিসেবে ছিলেন , ন্যাশনাল ফাউন্ডেশন ফর কর্পোরেট গভর্নেন্সের সদস্য এবং ন্যাশনাল কাউন্সিল অফ অ্যাপ্লায়েড ইকোনমিক রিসার্চের পরিচালনা পর্ষদের সদস্য ছিলেন।

দেভেশ্বর তাঁর মৃত্যুর সময় ভারতের দীর্ঘতম দায়িত্ব পালনকারী প্রধান নির্বাহী কর্মকর্তা ছিলেন। এবং তার কোম্পানির দ্বিতীয় সর্বোচ্চ বেতনের প্রায় তিনগুণ উপার্জন করেন। ২০১১ সালে জানা যায় যে তখন তাঁর বেতন ছিল ২৬ লক্ষ রুপি। ২০১৩ সালে হার্ভার্ড বিজনেস রিভিউ তাঁকে ভারতের সেরা পারফর্মিং প্রধান নির্বাহী কর্মকর্তা এবং বিশ্বের সপ্তম প্রধান নির্বাহী কর্মকর্তা হিসাবে তালিকাভুক্ত করা হয়।  তিনি ২০০৫ - ২০০৬ সালে কনফেডারেশন অফ ইন্ডিয়ান ইন্ডাস্ট্রির সভাপতি হিসেবে দায়িত্ব পালন করেন। ২০১১ সালে দেভেশ্বরকে ভারতে তৃতীয় সর্বোচ্চ নাগরিক সম্মান পদ্মভূষণে তাঁকে সম্মানিত করে তত্কালীন সরকার।

মৃত্যু 
দেভেশ্বর ১১ মে ২০১৯ সালে মারা যায় এবং যদিও মৃত্যুর তাৎক্ষণিক তার মৃত্যু  সঠিক কারণ জানতে পারে নি , তবে জানা গেছে কয়েক বছর আগে ক্যানসার ধরা পড়ে তাঁর।সেই থেকে অসুস্থ ছিলেন। মৃত্যুকালে তাঁর বয়স হয়েছিল ৭২ বছর।

তথ্যসূত্র

বহিঃসংযোগ
 যোগী দেবেশ্বর যেভাবে আইটিসি - কে বদলে দিয়েছিলেন
 ওয়াই সি দেবেশ্বরকে যুক্তরাজ্য সরকার ' বিজনেস পার্সন অফ দ্য ইয়ার ' মনোনীত করেছে

১৯৪৭-এ জন্ম
২০১৯-এ মৃত্যু
বাণিজ্য ও শিল্পে পদ্মভূষণ প্রাপক
ভারতে ক্যান্সারে মৃত্যু
আইআইটি দিল্লির প্রাক্তন শিক্ষার্থী
ভারতীয় প্রধান নির্বাহী
ইছামতি দারুল উলুম কামিল মাদ্রাসা

ইছামতি দারুল উলুম কামিল মাদ্রাসা সিলেট জেলার জকিগঞ্জ উপজেলার একটি উল্লেখযোগ্য আলিয়া মাদ্রাসা। মাদ্রাসাটির দাখিল ও আলিম স্তর বাংলাদেশ মাদ্রাসা শিক্ষা বোর্ডের তত্ত্বাবধায়নে পরিচালিত হয়ে থাকে। এছাড়াও মাদ্রাসার ফাজিল ও কামিল শ্রেণী ইসলামি আরবি বিশ্ববিদ্যালয়ের অধিভুক্ত রয়েছে। এটি ১৯৪৭ সালে স্থানীয় কিছু ব্যক্তিবর্গ কর্তৃক প্রতিষ্ঠিত হয়েছিলো। মাদ্রাসাটি সিলেট বিভাগের মধ্যে অন্যতম শীর্ষ ফলাফল করে থাকে। বর্তমানে মাদ্রাসায় মোট শিক্ষার্থীর সংখ্যা প্রায় ১১০০ জন। সিলেট জেলার এডিসি পদাধিকার বলে মাদ্রাসার সভাপতির দায়িত্ব পালন করেন। ১৯৮৮ সালে জাতীয় শিক্ষা সপ্তাহে মাদ্রাসাটি উপজেলার শ্রেষ্ঠ শিক্ষাপ্রতিষ্ঠান হিসাবে বিবেচিত হয়।

ইতিহাস 
জকিগঞ্জ উপজেলা ইসলামি শিক্ষার ঘাটতি ছিলো, নৈতিক শিক্ষার জন্য বড় কোন মাদ্রাসা ছিলোনা। সেজন্য ১৯৪৭ সালে জকিগঞ্জ উপজেলার কিছু ব্যক্তিবর্গ উদ্যোগ নিয়ে এই মাদ্রাসাটি প্রতিষ্ঠা করেন। এটি সিলেট শহর থেকে সিলেট জকিগঞ্জ রোডে ৬৬ কিলোমিটার দূরে জকিগঞ্জ উপজেলার মানিকপুর ইউনিয়নের কালীগঞ্জ বাজারের পশ্চিম-উত্তর পাশে অবস্থিত।

মাদ্রাসার প্রতিষ্ঠাতা সদস্যের মধ্যে আব্দুস সামাদ চৌধুরী ও জাহাঙ্গীর শাহ চৌধুরী অন্যতম, যারা এখনো মাদ্রাসা পরিচালনা কমিটির অন্যতম সদস্য। মাদ্রাসাটি প্রাথমিক অবস্থায় শুধু শিশু শ্রেনী ও ইবতেদায়ী শাখা চালু করে। এরপরে মাদ্রাসার কার্যক্রম ধীরে ধীরে বৃদ্ধি পেতে থাকে। ১৯৮৪ সালে মাদ্রাসাটি এমপিও ভুক্তি লাভ করে। এরপরে মাদ্রাসার অধ্যক্ষ অত্র অঞ্চলের সরকারি উচ্চপ্রদস্থ কর্মকর্তার সাহায্যে মাদ্রাসাটির দাখিল, আলিম, ফাজিল ও কামিল শ্রেণী বাংলাদেশ মাদ্রাসা শিক্ষাবোর্ড কর্তৃক স্বীকৃতি লাভ করে। ২০০২ সালে মাদ্রাসাটির কামিল স্তর এমপিও ভুক্তি লাভ করে।

মাদ্রাসাটি ২০০৬ সালে ইবি সংশোধনী আইন অনুসারে কুষ্টিয়া ইসলামী বিশ্ববিদ্যালয়ের অধিভুক্তি লাভ করে। এরপরে ২০১৬ সালে মাদ্রাসাটি ইসলামি আরবি বিশ্ববিদ্যালয় প্রতিষ্ঠিত হলে মাদ্রাসাটি এই বিশ্ববিদ্যালয়ের অধিভুক্তি লাভ করে। ২০২১ সালে সিলেট জেলা পরিষদের অর্থায়নে মাদ্রাসার প্রধান ফটক নির্মাণ করা হয়। মাদ্রাসার সাবেক অধ্যক্ষ ছিলেন মাওলানা হাবিবুর রহমান।

আরও দেখুন 
 আজিরিয়া মাদ্রাসা
 গাছবাড়ি জামিউল উলুম কামিল মাদ্রাসা
 জামিয়া রহমানিয়া তায়ীদুল ইসলাম ফতেহপুর কামিল মাদ্রাসা
 বাদেদেওরাইল ফুলতলী কামিল মাদ্রাসা

তথ্যসূত্র

বহিঃসংযোগ 

সিলেট জেলার আলিয়া মাদ্রাসা
১৯৪৭-এ প্রতিষ্ঠিত শিক্ষাপ্রতিষ্ঠান
১৯৪৭-এ ব্রিটিশ ভারতে প্রতিষ্ঠিত
জকিগঞ্জ উপজেলা
বাংলাদেশের কামিল মাদ্রাসা
সিলেট জেলার মহাবিদ্যালয়
সবুজ বোড়া

সবুজ বোড়া, গ্রিন ভাইপার বা টিয়া বোড়া (Trimeresurus albolabris) দক্ষিণ-পূর্ব এশিয়ায় বিষাক্ত পিট ভাইপার প্রজাতির স্থানীয় সাপ।

শ্রেণীবিন্যাস 
এটি vipreidae গোত্রের। এ গোত্রে রয়েছে vipreinae ও crotalinae নামে দুইটি উপগোত্র। পিট ভাইপার রয়েছে crotalinae উপগোত্রে।

বর্ণনা 
পুরুষ মোট দৈর্ঘ্যে সর্বোচ্চ , স্ত্রী ; সর্বোচ্চ লেজের দৈর্ঘ্য পুরুষ , স্ত্রী  হয়ে থাকে।

বাসস্থান 
নেপাল, উত্তর-পূর্ব ভারত (আসাম ও ঝাড়খণ্ড ), বাংলাদেশ, মায়ানমার, থাইল্যান্ড, কম্বোডিয়া, লাওস, ভিয়েতনাম, দক্ষিণ চীন (ফুকিয়েন, হাইনান, কোয়াংসি, কোয়াংতুং ), হংকং, ম্যাকাও, ইন্দোনেশিয়া (সুমাত্রা, জাভা, সুমাত্রা, লোম্বোক, কমোডো, ফ্লোরেস, সুম্বা, রোটি, কিসার, ওয়েটার)-তে এদের পাওয়া যায়।

খাদ্যাভ্যাস 
এর খাবারে পাখি, ছোট ব্যাঙ এবং ছোট স্তন্যপায়ী প্রাণী রয়েছে। এই সাপ আঘাত করে না এবং তার শিকারকে ছেড়ে দেয় না; বরং অনেক গেছো সাপের মতো শিকারের জিনিসটিকে ধরে রাখে যতক্ষণ না এটি মারা যায়।

বিষ 
বিষ প্রাথমিকভাবে হেমোটক্সিক। এই প্রজাতির কামড়ে হালকা বিষক্রিয়া থেকে মৃত্যু পর্যন্ত হতে পারে। সাদা-ঠোঁটযুক্ত পিটভাইপারের বিষে প্রোকোগুল্যান্ট বৈশিষ্ট্য রয়েছে। কয়েকটি মৃত্যুর সাথে অসংখ্য কামড়ের খবর পাওয়া গিয়েছে।

তথ্যসূত্র

বহিঃ সংযোগ 

জন অ্যাডওয়ার্ড গ্রে কর্তৃক নামকরণকৃত ট্যাক্সা
ভিয়েতনামের সাপ
থাইল্যান্ডের সরীসৃপ
মিয়ানমারের সরীসৃপ
মালয়েশিয়ার সরীসৃপ
ইন্দোনেশিয়ার সরীসৃপ
হংকংয়ের সরীসৃপ
চীনের সাপ
কম্বোডিয়ার সরীসৃপ
দক্ষিণ-পূর্ব এশিয়ার সাপ
বাংলাদেশের সরীসৃপ
১৮৪২-এ বর্ণিত সরীসৃপ